A Agra do Orzán, A Coruña

miniatura|Situación da Agra do Orzán no concello da Coruña.
miniatura|Igrexa parroquial de Santo Antón, no lugar que ocupaba o cine Finisterre, na avenida de Fisterra.
**A Agra do Orzán** é o barrio máis populoso (29&nbsp;139 habitantes, ano 2011) da Coruña. Con só 0,423&nbsp;km² de superficie, a densidade de poboación acada os 68&nbsp;887,52 hab/km², a máis alta do concello. Está situado na parte oeste da cidade, cara a onde se foi desenvolvendo durante os anos 70 e 80 do século XX, incorporando zonas moi variadas. Un dos seus atractivos é a rúa Barcelona, que é peonil e conta cun comercio moi activo.

A súa superficie quedaría circunscrita dentro da área delimitada polas seguintes vías, comezando pola situada máis cara ao norte e continuando en sentido horario: rúa Manuel Murguía, ronda de Nelle, avenida de Fisterra, rúa Alcalde Jaime Hervada (que incluiría o polígono do Ventorrillo, de nova traza), rúa Ágora, travesía Pedreira Ríos e ronda de Outeiro.

A Agra do Orzán identifícase co distrito censal 6 da Coruña.

## Toponimia 
O topónimo provén do latín , e é unha extensión de terreo cultivábel dividida en leiras que pertencen a varios propietarios.

## Historia 
A historia urbana do barrio iniciouse nos anos 40 cando comezaron a establecerse emigrantes doutras zonas de Galicia nos campos da Agra do Orzán, onde construían "ranchitos", casas unifamiliares con horta. O plan de ordenamento de 1948 definiu o espazo coa creación das roldas de Nelle e Outeiro. A expansión do barrio comezou na década seguinte, con rúas sen planificar e edificios mal orientados. Ademais, o Instituto Nacional da Vivenda construíu o Grupo Mariñeiros en 1957 e as Casas de Franco, coñecidas popularmente como "Katanga", en 1963”., rehabilitado a comezos de 2009
* 1976: fundouse no barrio a primeira asociación de veciños da cidade.
* 1985: apertura dos Multicines Chaplin, pechados vinte anos despois: o 25 de agosto de 2005. Foi a única sala da Coruña que chegou a proxectar cinema X .
* 1986: inaugurábase a praza das Conchiñas tras do mercado homónimo.
* 1993: inaugurábase o centro de atención primaria e de especialidades do Ventorrillo
* 21 de setembro de 2012: quedaba inaugurada como Ronda do Real Club Deportivo de La Coruña a autoestrada urbana V-1.4, que permitiría desde aquela o tráfico entre norte e sur da parte occidental da cidade sen necesidade de atravesar o barrio pola Ronda de Outeiro.
* 20 de febreiro de 2015: Carlos Negreira inauguraba o aparcadoiro soterrado baixo unha reformada praza das Conchiñas.

## Galería de imaxes 

File:Parroquia de San Francisco Xabier.JPG|Igrexa parroquial de San Francisco, na zona coñecida como "Katanga".
File:Escultura na praza das Conchiñas. A Coruña.jpg|Escultura na praza das Conchiñas
File:Plzconchiñas.JPG|Praza das Conchiñas, inaugurada en 1986
File:Pucho Boedo, estatua no Ventorrillo (A Coruña).jpg|Estatua a Pucho Boedo, natural da Silva.
File:Centro Ventorrillo A Grela A Coruña Sergas.jpg|Centro de Saúde, inaugurado en 1993
File:Ronda outeiro a coruna.JPG|Cruzamento da Ronda de Outeiro coa avenida de Fisterra, no límite co barrio da Sagrada Familia e o polígono industrial de Agrela-Bens
File:Ronda Deportivo da Coruña.jpg|Na rotonda coñecida como do "*Pavo real*", pola súa escultura floral, comeza a Ronda do Real Club Deportivo da Coruña, que permitiu aliviar o tráfico do barrio.
Ficheiro:A Gramela, A Coruña (2).JPG|Vistas do barrio desde San Pedro de Visma

## Notas 
## Véxase tamén 
### Ligazóns externas 
* Agra Civis